ועדת החוקה, חוק ומשפט, כנסת 17, פרוטוקול מספר 50, 2006-09-20 12:30

מנחם בן-ששון: חברי חברי הכנסת, אורחי הוועדה, אנחנו עוסקים בדיון לא ארוך, בתקנה ראויה, שהיא תוצאה של המערכה האחרונה.

מנחם בן-ששון: אנחנו מבקשים לסייע, במקרה הזה, לרישומם של המתמחים, משום שאנשים שהיו בשירות מילואים צריכים שירווחו להם את הזמן.

מנחם בן-ששון: בתוקף סמכותה של המועצה הארצית של לשכת עורכי הדין, ובאישור שר המשפטים, צריכים לעסוק בתקנות כאלה, להקל כשצריך להקל, להתייחס אל מהותם של הדברים.

מנחם בן-ששון: הישיבה הזאת היא על מנת להגיע להקלות, אנחנו מדברים על הקלה שנוגעת לשני עניינים, לרישום מתמחים ולתקופת ההיעדרות מן ההתמחות, שהם שני צדדים של אותה בעיה, של מתמחים שלא יכלו למלא את תקופת ההתמחות, משום שהם עסקו בשירות במערכה.

מנחם בן-ששון: יש כלל במשפט העברי שהעוסק במצווה פטור מן המצווה.

מנחם בן-ששון: במקרה הזה אדם שעוסק בדבר אחד לא יכול לעמוד בחזית אחרת.

מנחם בן-ששון: אני מניח שנשמע את הדברים בצורה מפורטת יותר, אבל הדברים מתייחסים לסעיף 26 בחוק לשכת עורכי הדין.

מנחם בן-ששון: עורך-הדין פדהצור, תציג את הדברים, וחברי הכנסת יתבקשו להצביע כשיגיע הזמן.

אבישי פדהצור: סעיף 26 לחוק לשכת עורכי הדין קובע מה הם התנאים שבהם על מועמד לקבלה ללשכה לעמוד על מנת שיוכל להתחיל בהתמחותו.

אבישי פדהצור: יש שלושה תנאים.

אבישי פדהצור: בין יתר התנאים שקבעו שם, אחד התנאים הוא, שנדרש להשם מספר מסוים של חובות במוסד האקדמי שבו הוא לומד את מודי הבוגר שלו במשפטים.

אבישי פדהצור: נוכח המצב שנוצר בצפון, ביחס למגויסים וביחס לתושבי הצפון שנמנעה מהם היכולת למלא את חובותיהם, מצאה לשכת עורכי הדין לנכון לבוא לקראתם.

אבישי פדהצור: בתוקף סעיף 26א לחוק ניתן לקבוע כלם שהם בניגוד או בחריגה ממה שנקבע במפורש בחוק בסעיף 26.

אבישי פדהצור: כלם כאלה, התקנתם מותנית באישור שר המשפטים ובאישור ועדת החוקה.

אבישי פדהצור: קיבלנו את הנוסח, הערנו את הערותינו.

אבישי פדהצור: הכלם כלשונם וכתכתם ראויים, אין לנו התנגדות להתקנתם.

מנחם בן-ששון: כיוון שבחלק מן הפקולטות נדחו מועדי הבחינות, ובחלק מהמקומות תקופת ההתמחות לא היתה יכולה להגיע די סיומה – מכל הבחינות הללו זה דבר ראוי.

מנחם בן-ששון: אינני יודע אם כל התקנות שהותקנו לצורכי המגויסים כבר נעשו, אבל אלה תקנות שלא רציתי להשהות, אלא לצאת אתן לדרך ברגע שקיבלנו אותן.

קיבלנו פניות מאוניברסיטאות ומכללות שנטפל בנדון, ואני מברכת שהתקנות כבר פה על השולחן.

משה גפני: האם החוק מחייב אישורה של ועדת החוקה?

מנחם בן-ששון: כן.

מנחם בן-ששון: חברים, הנוסח בפניכם.

אפרת רוזן: כללי לשכת עורכי הדין (התמחות) (הוראת שעה), התשס"ו-2006 בתוקף סמכותה לפי סעיפים 26א ו-109 לחוק לשכת עורכי הדין, התשכ"א-1961 (להלן – החוק), ובאישור שר המשפטים וועדת החוקה, חוק ומשפט של הכנסת, מתקינה המועצה הארצית של לשכת עורכי הדין כללים אלה: (א) על אף האמור בסעיף 26(1) לחוק, ובסעיף 2(א) לכללי לשכת עורכי הדין (רישום מתמחים ופיקוח על התמחות), התשכ"ב-1962, רשאי להירשם כמתמחה מי שבמועד תחילתם של כללים אלה רשום כתלמיד פקולטה למשפטים בסמסטר האחרון של שנת לימודיו האחרונה וסיים את תקופת לימודיו בפקולטה.

אפרת רוזן: (ב) מי שנרשם כמתמחה כאמור בסעיף קטן (א), רשאית הלשכה לקבוע שתחילת התמחותו תהיה במועד שבו החל להתמחות בפועל, על פי הודעת מאמנו, ושלא יהיה לפני יום ח' באלול התשס"ו (1 בספטמבר 2006).

אפרת רוזן: (ג) מתמחה שנרשם לפי סעיף קטן (א), וביום ט' בכסלו התשס"ז (30 בנומבר 2006) אינו רשאי עדיין להירשם כמתמחה לפי הוראות סעיף 26(1) לחוק – תיפסק התמחותו עד שיהיה רשאי להירשם כמתמחה לפי הסעיף האמור.

אפרת רוזן: (ד) היעדרות ממקום ההתמחות של עד 30 יום מתאריך ט"ז בתמוז התשס"ו (12 ביולי 2006) ועד תאריך כ' באב התשס"ו (14 באוגוסט 2006), בשל מקום המגורים או מקום ההתמחות של המתמחה – לא תבוא במניין ימי ההיעדרות כאמור בכלל 11(א) לכללי לשכת עורכי הדין (רישום מתמחים ופיקוח על התמחות), התשכ"ב-1962, אם אישר המאמן כי בתקופה האמורה לא ניתן היה לקיים את ההתמחות כסדרה בשל המצב הביטחוני.

אפרת רוזן: תחילתם של כללים אלה ביום ט"ז בתמוז התשס"ו (12 ביולי 2006).

מנחם בן-ששון: זה רטרואקטיבי.

עמירה דותן: איך זה יכול להיות רטרואקטיבי?

מנחם בן-ששון: זה מתייחס לתקופה של ראשית המערכה.

עמירה דותן: זה נראה קצת סותר מבחינה הגיונית.

אפרת רוזן: חייבים לעשות את זה רטרואקטיבית מכיוון שאלה אנשים שהתחילו את ההתמחות ב-1 בספטמבר, ומדברים על תקופה שהיתה במהלך יולי-אוגוסט, ולכן חייבים להסדיר את התקופה הזאת.

אפרת רוזן: אני רוצה לציין שכלם דומים כבר הותקנו בעבר בשל מצבים ביטחוניים באותה מתכונת.

עמירה דותן: יום תחילת המלחמה זה יום תחילת החוק?

מנחם בן-ששון: כן.

משה גפני: המלחמה לא התחילה ב-12 ביולי, זה היה יום לפני 17 בתמוז.

אפרת רוזן: 12 ביו זה יום החטיפה.

מנחם בן-ששון: חבר הכנסת גפני, אני לא יודע מה הקדושה בשמות אלילים כמו תמוז לעומת יולי שהוא שם יחסית נייטרלי.

משה גפני: בכנסת ישראל על פי החוק חייבים להשתמש בתאריך העברי.

מנחם בן-ששון: צודק, אני מקבל את התיקון.

מנחם בן-ששון: מי בעד, ירים את ידו.

מנחם בן-ששון: הצבעה אושרו פה אחד תקנות כללי לשכת עורכי הדין (התמחות) (הוראת שעה), התשס"ו-2006

דורית ואג: פה אחד.